वर्ष २०७३ को अन्तिम साँझलाई अविस्मरणीय बनाउने हेतुले इभेन्ट बेटर ग्यालेक्सी इन्टरटेनमेन्टले गत चैत ३१ गते लाजिम्पाटस्थित होटल र्‍याडिसनमा सौन्दर्य प्रतियोगिता, म्युजिकल कन्सर्ट तथा फेसन शोलाई एउटै मञ्चमा पालैपालो प्रस्तुत गर्ने काम गर्‍यो । प्रारम्भमा थियो विवाहित नारीहरूमा केन्द्रित सौन्दर्य प्रतियोगिता- मिसेज क्विन नेपाल-२०१७, जसमा १६ जना प्रतिस्पर्धीको सहभागिता थियो । उक्त प्रतियोगितामा बालिका अधिकारीले मिसेज क्विन नेपालको उपाधि प्राप्त गरिन् ।
